da nl sv da da nl da en da da nb da da en el en da da da da da da da el en da da da el en da da da el en da da da da da el en da da da el en da da da el en da da el en da da da da da da da el en da da nb da da nb da fi da da da de da da da da da da da fi da da en da da en sv da tr da da en da da da da da fi da da tr da da fi da da en da da en da da en da da en da da tr da da en da da nl sv da da nn ro en da da da nb sv da nb en da en ro ca
Østjyllands Politi: Nyt fra Spentrup - tirsdag den 25. august | VORES Spentrup
Onsdag d. 26. aug. 2020 - kl. 06:00
Spentrup er i nat nævnt i døgnrapporten fra Østjyllands Politi. Her er døgnrapporten i sin fulde længde:
Der er pt. ingen planlagte grundlovsforhør i dag.
Indbrudstyv taget på fersk gerning
Natten til tirsdag ved kl. 01.28 fik Østjyllands Politi en anmeldelse fra en 85-årig kvinde på Nyhavevej i Hammel, der netop havde skræmt en formodet indbrudstyv væk. Kvinden var vågnet ved at det larmede og bankede på vinduet til værelset ved siden af. Hun stod op og kiggede ud af vinduet, hvor hun kunne se en mand stå i hendes bed lige nedenfor vinduet. Da manden fik øje på kvinden, løb han fra stedet.
En af Østjyllands Politis hundepatruljer blev sendt ud til kvindens adresse for at foretage en gerningsstedsundersøgelse og søge spor efter gerningsmanden. Da patruljen var færdig på stedet, kørte betjentene videre af Nyhavevej, da de pludselig blev opmærksomme på en orange taske, der stod ved en husmur ved indkørslen til et hus. Da betjentene var steget ud af bilen og lyste op mod husmuren, kunne de oppe på husets 1. sal se en person iført hue og handsker og med en tændt lommelygte i munden, da han formentlig havde hænderne fulde.
Betjentene lukkede hundene ud af bilen og gik om på hver sin side af huset, da manden pludselig kom ud af en åben dør på bagsiden af huset. Manden blev råbt an, men ønskede tydeligvis ikke at tale med politiet og forsøgte i stedet at flygte fra stedet. Han nåede dog ikke så langt, før hunden fik fat i ham, og han blev anholdt og lagt i håndjern.
Den 34-årige mand havde en dametaske på ryggen fyldt med formodede tyvekoster – heriblandt en sparegris og en pose med mønter - computere og iPads under jakken og diverse andre koster i lommerne. Han blev også fundet i besiddelse af tre lommelygter og en ulovlig peberspray. I den orange taske, der stod udenfor huset, fandt betjentene en ramme sodavand, der var stjålet fra garagen, og en skruetrækker.
Kort efter kom husets beboer, en 58-årig kvinde, til stedet. Det viste sig, at hun havde sovet ude i drivhuset og ikke havde bemærket noget før al postyret, da politiet var ankommet til stedet. Hun fik fremvist de koster, som den 34-årige mand var blevet fundet i besiddelse af, og hun genkendte dem alle som værende hendes.
Kvinden fik udleveret kosterne, og den 34-årige mand blev taget med på stationen. Han blev sigtet for indbruddet hos den 58-årige kvinde, forsøg på indbrud hos den 85-årige kvinde lidt længere nede af vejen, da både skoaftryk og opbrudsmærker passede, og for overtrædelse af våbenloven ved at være i besiddelse af en ulovlig peberspray.
Fandt sin stjålne cykel til salg på nettet og allierede sig med politiet
Kort tid efter fandt hun sin cykel til salg på Den Blå Avis, og hun kontaktede sælgeren og lod som om, at hun var interesseret i at købe cyklen. Hun aftalte at mødes med sælgeren i Fredensgade i Aarhus mandag aften kl. 19.00. I mellemtiden kontaktede kvinden dog politiet, så da sælgeren mødte op på aftalte tid og sted, stod der to betjente klar, og den 26-årige mand blev anholdt og sigtet for brugstyveri af cykel og for hæleri.
Politihund fandt koster gemt i en skov
Natten til tirsdag kl. 03.34 fik Østjyllands Politi en henvendelse fra en 51-årig mand, der havde haft indbrud i sin bil, der holdt parkeret på Arnakvej i Højbjerg. Tyven havde knust en siderude og havde blandt andet stjålet bilens rat og navigationssystem.
En af politiets hundepatrulje blev sendt til stedet, og hundene fik spor fra gerningsstedet til skoven ved Jægerstien, hvor der blev fundet to sorte plastiksætte med de stjålne genstande indeni. Genstandene blev derefter leveret tilbage til ejeren af bilen. Gerningsmanden fandt hundene desværre ikke frem til i denne omgang.
Stak af med indkøbskurven fuld
Mandag kl. 17.20 var en butikschef i Rema1000 på Solbjerg Hovedgade i Solbjerg blevet kontaktet af en kunde, der oplyste, at en person netop havde forladt butikken med en indkøbskurv fuld af varer uden at betale for dem, og nu var ved at sætte kurven ind bag i en varevogn.
Butikschefen gik ud på parkeringspladsen, hvor han fik øje på en varebil, hvori der sad flere personer. Da personerne fik øje på ham, kørte de straks fra stedet. Butikschefen forsøgte at afspærre vejen ved at stille sig ved udkørslen til parkeringspladsen, men det fik føreren af varebilen til at gasse op, og han flyttede sig derfor igen, og bilen kørte fra stedet.
Efterfølgende kun butikschefen på videoovervågningen fra butikken se, at de havde været tre personer i alt, men at det kun var den ene af dem, der havde taget varer i butikken. Vedkommende havde fyldt indkøbskurven med blandt andet kød, vin, kaffe og breezers for derefter at gå ud gennem vindfanget og ikke gennem kasselinjen.
En halv times tid senere var butikschefen på vej hjem, da han pludselig fik øje på den samme varebil, som han forsøgte at køre efter i retning mod Tranbjerg og Højbjerg, mens han ringede til politiet. Ved Pottemagertoften mistede han dog bilen af syne, og det lykkedes ikke efterfølgende at finde frem til den.
Mandag kl. 23.27 fik Østjyllands Politi en anmeldelse om, at der var brand i en bil, der holdt parkeret på Vejby Vænge i Risskov. Da politiet ankom til stedet, havde brandvæsnet allerede slukket branden og var i færd med efterslukningsarbejdet. Den bil, hvori branden var opstået, havde fået omfattende brandskader i kabinen, mens den bil, der holdt ved siden af, havde fået skader som følge af varmepåvirkning.
Årsagen til branden kendes endnu ikke, men politiet kan ikke afvise, at der kan have været tale om en påsat brand. Østjyllands Politi vil derfor gerne høre fra eventuelle vidner, der kan have set biler eller personer i området ved umiddelbart før kl. 23.30. Politiet kan kontaktes på telefon 114.
Skabte uro ved arresten
Mandag kl. 22.04 fik Østjyllands Politi en henvendelse fra Aarhus Arrest, der oplyste, at der på parkeringspladsen ved siden af retten på Vestre Allé holdt en bil, hvori der sad flere personer, mens flere andre løb rundt og råbte ind til nogle af de indsatte.
Da patruljen ankom til stedet, var der særligt én af personerne, der, trods politiets formaninger, fortsatte med at råbe så højt, at nogle af de indsatte hørte ham og råbte tilbage. Betjentene forsøgte gentagne gange at få den 27-årige mand til at stoppe med at råbe, men da han alligevel fortsatte, blev han til sidst anholdt og sigtet for at forstyrre den offentlige orden.
Butikstyv havde en kniv på sig
Mandag kl. 18.02 blev Østjyllands Politi kaldt til Magasin i Aarhus, hvor en butiksvagt havde tilbageholdt en mandlig butikstyv. I forbindelse med visitation af manden havde vagten fundet en ulovlig kniv og ønskede derfor politiets assistance. Da betjentene kom til stedet, erkendte den 19-årige mand, at det var hans kniv, men at han brugte den, når han var ude og fiske og havde glemt, at han havde efterladt den i sin taske efter sin seneste fisketur. Den 19-årige mand blev sigtet for overtrædelse af knivloven, og kniven blev beslaglagt.
Mandag kl. 10.10 blev en 38-årig mandlig bilist sigtet for kørsel i frakendelsestiden, da han blev standset af en patrulje på Amtsvejen i Gassum, Spentrup.
Mandag kl. 11.05 skete der et færdselsuheld i krydset Silkeborgvej/Viby Ringvej i Åbyhøj. En 39-årig kvindelig bilist kom kørende ad Silkeborgvej, da hun i krydset ved Viby Ringvej kørte frem for rødt lys og stødte sammen med en lastbil, der blev ført af en 24-årig mand. Den 39-årige kvinde kom kun lettere til skade ved uheldet, der dog medførte store materielle skader og trafikale gener på Silkeborgvej.
Mandag kl. 11.23 skete der et færdselsuheld i krydset Halkiersgade/Grenåvej i Randers SØ. En 76-årig mandlig bilist kom kørende i en autocamper ad Tronholmen, da han på vej ind i krydset kørte ind i et lyssignal, tre parkerede varebiler og en butiksfacade i forbindelse med at han skulle svinge til venstre ad Grenåvej. De umiddelbare undersøgelser tydede på, at den 76-årige mand havde fået et ildebefindende. Der skete kun materielle skader ved uheldet.
Mandag kl. 14.37 skete der et færdselsuheld på Møllehatten i Risskov. En 23-årig kvindelig bilist havde påkørt en pullert, og da hun klagede over smerter i nakken blev der sendt redningskøretøjer til stedet. Det viste sig dog, at kvinden havde påkørt pullerten med meget lav hastighed, og hun kunne selv komme ud af bilen og ønskede ikke at komme en tur på sygehuset. Hun blev sigtet for ikke at have udvist tilstrækkelig agtpågivenhed.
Mandag kl. 23.30 blev en 23-årig mandlig bilist anholdt og sigtet for spirituskørsel og narkokørsel, da han blev standset af en patrulje på Agerskellet i Randers NV.
Natten til tirsdag kl. 00.32 blev en 26-årig mandlig bilist anholdt og sigtet for narkokørsel, da han blev standset af en patrulje på Stationsvej i Langå.
Der er det seneste døgn anmeldt tre indbrud i privat beboelse i Østjyllands politikreds.
På Nykjærsvej i Ørby, Knebel anmeldt mandag den 24/8 kl. 11.25
På Hasselengen i Hasselager begået mandag den 24/8 mellem kl. 10.00 og kl. 23.00
På Nyhavevej i Hammel begået tirsdag den 25/8 mellem kl. 02.00 og kl. 02.10
Jobmuligheder i 8981 Spentrup - søg nye udfordringer
Af Mattias Sundroos 05-10-2022
Se flere lokale nyheder
Martin Johannes Madsen mjm@vores-mediehus.dk
Søren Schrøder Rasmussen ssr@vores-mediehus.dk
Jobmuligheder i 8981 Spentrup - søg nye udfordringer
Af Mattias Sundroos 05-10-2022
Boliger netop sat til salg i Randers Kommune
Af Kenneth Andersen 03-10-2022
Kigger du efter ny lejebolig i Spentrup?
Af Kenneth Andersen 02-10-2022
De dyreste biler i Spentrup - Pris op til 189.800 kroner!
Af Kenneth Andersen 28-09-2022
Billigste boliger til salg i Spentrup - Priser fra 495.000 kroner
Af Søren Schrøder Rasmussen 28-09-2022
Nye virksomheder i Spentrup i sidste måned
Af Søren Schrøder Rasmussen 23-09-2022
Undgå at skade din familie og din bolig, når du skruer ned for varmen
Af Martin Johannes Madsen 18-09-2022
10 dyreste biler til salg i Randers Kommune
Af Kenneth Andersen 28-09-2022
Savner du nye græsgange? - Her er nye ledige stillinger i Spentrup og omegn
Af Mattias Sundroos 28-09-2022
Priser fra 195.000 kroner kroner: Se de billigste boliger i Randers Kommune
Af Kenneth Andersen 26-09-2022
Priser op til 12,0 millioner kroner: Se de dyreste boliger i Randers Kommune
Af Kenneth Andersen 19-09-2022
Få overblikket: Nye boliger til salg i Spentrup
Af Søren Schrøder Rasmussen 14-09-2022
Randers Kommunes billigste boliger
Af Kenneth Andersen 12-09-2022
Biler netop sat til salg i Spentrup
Af Kenneth Andersen 07-09-2022
Få overblikket: Nye boliger til salg i Randers Kommune
Af Kenneth Andersen 05-09-2022